**ΕΠΑΝΑΛΗΠΤΙΚΕΣ ΕΡΩΤΗΣΕΙΣ ΒΙΟΛΟΓΙΑΣ**

***ΚΕΦΑΛΑΙΟ 1: ΟΡΓΑΝΩΣΗ ΤΗΣ ΖΩΗΣ – ΒΙΟΛΟΓΙΚΑ ΣΥΣΤΗΜΑΤΑ***

**1.1 Τα μόρια της ζωής**

1. Γιατί το νερό είναι τόσο σημαντικό για τα κύτταρα και τους οργανισμούς;

2. Ποια πορεία ακολουθεί το νερό στον πλανήτη;

3. Τι είναι τα ιχνοστοιχεία; Ποια η χρησιμότητα των αλάτων για τους οργανισμούς;

4. Ποιες ενώσεις ονομάζουμε οργανικές;

5. Ποιες είναι οι κυριότερες οργανικές ενώσεις που συναντάμε στα κύτταρα των οργανισμών;

6. Ποια είναι τα μικρότερα μόρια απ’ τα οποία αποτελούνται: α. οι πρωτεΐνες, β. τα λίπη, γ. τα νουκλεϊκά οξέα, δ. οι πολυσακχαρίτες;

7. Τι είναι τα ένζυμα και ποιος είναι ο ρόλος τους στα κύτταρα;

**1.2 Κύτταρο: η μονάδα της ζωής**

1. Να διατυπώσετε την κυτταρική θεωρία.

2. Ποια είναι η δομή της πλασματικής μεμβράνης και ποιος είναι ο ρόλος της στο κύτταρο;

3. Τι είναι το ενδοπλασματικό δίκτυο; Ποιες κατηγορίες γνωρίζετε;

4. Ποια είναι η δομή του πυρήνα και ποιος είναι ο ρόλος του στο κύτταρο;

5. Τι είναι τα ριβοσώματα και τι είναι τα λυσοσώματα;

6. Τι είδους κενοτόπια συναντάμε στα ζωικά και τι είδους στα φυτικά κύτταρα;

7. Ποιος είναι ο ρόλος των μιτοχονδρίων και των χλωροπλαστών;

8. Σε τι διαφέρει ένα φυτικό κύτταρο από ένα ζωικό;

9. Ποια είναι τα βασικά χαρακτηριστικά των βακτηρίων;

**1.3 Τα επίπεδα οργάνωσης της ζωής**

1. Τι είναι η διαφοροποίηση;

2. Ποια είναι τα επίπεδα οργάνωσης των πολυκύτταρων ζωικών οργανισμών;

3. Ποιες είναι οι βασικές κατηγορίες ιστών στις οποίες διαφοροποιούνται τα κύτταρα του ανθρώπινου οργανισμού;

4. Σε ποιους τύπους διακρίνεται ο μυϊκός και ο ερειστικός ιστός; Να δώσετε και από ένα παράδειγμα.

5. Σε ποια από τις βασικές κατηγορίες ιστών ανήκει: α. η επιδερμίδα, β. η καρδιά, γ. το αίμα, δ. τα οστά, ε. ο βλεννογόνος του εντέρου;

6. Ποιες είναι οι πέντε μεγαλύτερες ομάδες στις οποίες χωρίζουμε τους οργανισμούς;

7. Πότε δύο οργανισμοί ανήκουν στο ίδιο είδος;

8. Σε τι διαφέρει ο πληθυσμός από τη βιοκοινότητα;

9. Τι ονομάζουμε βιότοπο; Δώστε δύο παραδείγματα βιοτόπων.

10. Τι ονομάζουμε οικοσύστημα;